钦定古今图书集成/明伦汇编/皇极典/第070卷 > 唐十八
## 钦定古今图书集成/明伦汇编/皇极典/第070卷 > 唐十八

### 武宗本纪

按《唐书武宗本纪》：“武宗至道昭肃孝皇帝，讳炎，穆宗
第五子也。母曰宣懿皇太后韦氏。始封颍王，累加开
府仪同三司，检校吏部尚书。开成五年正月，文宗疾
大渐，神策军护军中尉仇士良、鱼弘志矫诏废皇太
子成美，复为陈王，立颍王为皇太弟。辛巳，即皇帝位
于柩前。辛卯，杀陈王成美及安王溶贤妃杨氏。甲午”，
始听政。追尊其母为皇太后。二月乙卯，大赦。庚申，有
彗星出于室、壁。四月甲子，大风拔木。五月己卯，杨嗣
复罢。诸道盐铁转运使、刑部尚书崔珙同中书门下
平章事。壬寅，大风拔木。六月丙寅，以旱避正殿，理囚。
河北、河南、淮南、浙东、福建蝗疫州除其徭。七月戊寅，
大风拔木。八月甲寅，雨。壬戌，葬元圣昭献孝皇帝于
章陵。内枢密使刘弘逸、薛季棱以兵杀仇士良，不克，
伏诛。庚午，李玨罢。九月丁丑，淮南节度副大使李德
𥙿为门下侍郎、同中书门下平章事。十月癸卯，回鹘
寇天德军。十一月戊寅，彗星出东方。魏博节度使何
进滔卒，其子重霸自称留后。十二月，封子峻为杞王。
会昌元年正月己卯，朝献于太清宫。庚辰，朝享于太
庙。辛巳，有事于南郊，大赦，改元。三月，御史大夫陈夷
行为门下侍郎、同中书门下平章事。七月，有彗星出
于羽林。壬辰，汉水溢。九月癸巳，幽州卢龙军将陈行
泰杀其节度使史元忠，自称知留务。闰月，幽州卢龙
军将张绛杀行泰，自称主军务。十月，幽州卢龙军逐
绛，雄武军使张仲武入于幽州。十一月壬寅，有彗星
出于营室。辛亥，避正殿，减膳理囚，罢兴作。癸亥，崔郓
罢。

二年正月，宋、亳二州地震。己亥，李德𥙿为司空。回鹘
寇横水栅，略天德、振武军。二月丁丑，淮南节度副大
使李绅为中书侍郎、同中书门下平章事。三月，回鹘
寇云朔。四月丁亥，群臣上尊号曰“仁圣文武至神大
孝皇帝”，大赦，赐文武官阶、勋、爵。五月丙申，回鹘嗢没
斯降。六月，陈夷行罢。河东节度使刘沔及回鹘战于
“云州，败绩。”七月，幸左神策军阅武。尚书右丞兼御史
中丞李让夷为中书侍郎、同中书门下平章事。岚州
民田满川反，伏诛。回鹘可汗寇大同川。九月，刘沔为
《回鹘》南面招抚使，幽州卢龙军节度使张仲武为东
面招抚使，右金吾卫大将军李思忠为河西党项都
将西南面招讨使。十月丁卯，封子岘为“益王”、岐兖王。
十一月，猎于白鹿原。十二月，封子峄为德王，嵯昌王。
癸未，京师地震。

三年正月庚子，天德军行营副使石雄及回鹘战于
撒湖山，败之。二月庚申朔，日有食之。辛未，崔珙罢。是
春，大雨雪。四月乙丑，昭义军节度使刘从谏卒，其子
稹自称留后。五月甲午，震东都广运楼，灾。辛丑，成德
军节度使王元逵为北面招讨泽潞使，魏博节度使
何弘敬为东面招讨泽潞使，及河中节度使陈夷行、
河阳节度使王茂元刘沔，以讨刘稹。戊申，翰林学士
承旨、中书舍人崔铉为中书侍郎、同中书门下平章
事，武宁军节度使李彦佐为晋绛行营诸军节度招
讨使。六月，西内神龙寺火。辛酉，李德𥙿为司徒。是夏，
作《望仙观》于禁中。七月庚子，免河东今岁秋税。九月
辛卯，忠武军节度使王宰兼河阳行营攻讨使。丁未，
以雨霖理囚，免京兆府秋税。十月己巳，晋绛行营节
度使石雄及刘稹战于乌岭，败之。壬午，日中月食太
白。是月，党项羌寇盐州。十一月，寇邠、宁。兖王岐为“灵、
夏六道元帅、《安抚党项》大使”，御史中丞李回副之。安
南军乱，逐其经略使武浑。十二月丁巳，王宰克天井
关。

四年正月乙酉，河东将杨弁逐其节度使李石。二月
甲寅朔，日有食之。辛酉，杨弁伏诛。三月，石雄兼“冀北
行营攻讨使，晋州刺史李丕副之。”六月己未，中书门
下、御史台虑囚。闰七月壬戌，李绅罢。淮南节度副大
使杜悰为“尚书右仆射，兼中书侍郎、同中书门下平
章事。丙子，昭义军将裴问及邢州刺史崔嘏以城降。”
是月，洺州刺史王钊、磁州刺史安玉以城降。八月乙
未，昭义军将郭谊杀刘稹以降。戊戌，给复泽、潞、邢、洺、
磁五州一岁，免太原、河阳及怀、陕、晋、绛四州秋税。戊
申，李德𥙿为太尉。十月，猎于鄠县。十二月，猎于云阳五年正月己酉，群臣上尊号曰“仁圣文武章天成功
神德明道大孝皇帝。”是日，朝献于太清宫。庚戌，朝享
于太庙。辛亥，有事于南郊。大赦。赐文武官阶、勋、爵，文
宣公、二王、三恪予一子出身。作仙台于南郊。庚申，皇
太后崩。三月，旱。五月壬子，葬恭僖皇太后于光陵。壬
戌，杜悰、崔铉罢。乙丑，户部侍郎李回为中书侍郎、“同
中书门下平章事。”六月甲申，作“望仙楼于神策军。”七
月丙午朔，日有食之。是月，山南东道节度使郑肃校
检“尚书右仆射、‘同中书门下平章事’。”八月壬午，大毁
佛寺，复僧尼为民。十月，作昭武庙于虎牢关。

六年二月癸酉，以旱，降死罪以下免今岁夏税。庚辰，
夏绥银节度使米暨为东北道招讨党项使。三月壬
戌，不豫。左神策军护军中尉马元贽立光王怡为皇
太叔，权句当军国政事。甲子，皇帝崩于大明宫，年三
十三。

按《旧唐书武宗本纪》，“武宗至道昭肃孝皇帝，讳炎，穆
宗第五子，母曰宣懿皇后韦氏。元和九年六月十二
日生于东宫。长庆元年三月，封颍王，本名瀍。开成中，
加开府仪同三司，检校吏部尚书，依百官例，逐月给
俸料。初，文宗追悔庄恪太子殂不由道，乃以敬宗子
陈王成美为皇太子。开成四年冬十月宣制，未遑册”
礼。五年正月二日，文宗暴卒，宰相李玨、知枢密刘弘
逸奉密旨，以皇太子监国。两军中尉仇士良、鱼弘志
矫诏迎颍王于十六宅，曰：“朕自婴疾疹，有加无瘳，惧
不能躬总万几，日釐庶政。稽于谟训，谋及大臣，用建
亲贤，以贰神器。亲弟颍王瀍，昔在藩邸，与朕常同师
训，动成仪矩，性禀宽仁，俾奉昌图，必谐人欲。可立为
皇太弟，应军国政事，便令权句当。百辟卿士，中外庶
臣，宜竭迺心，辅成予志。陈王成美先立为皇太子，以
其年尚冲幼，未渐师资，比日重难，不遑册命，回践朱
邸，式协至公，可复封陈王。”是夜，士良统兵士于十六
宅迎太弟赴少阳院，百官谒见于东宫思贤殿。三日，
仇士良收捕宣诏院副使尉迟璋杀之，屠其家。四日，
文宗崩，宣遗诏，“皇太弟宜于柩前即皇帝位”，宰相杨
嗣复摄冢宰。十四日，受册于正殿，时年二十七。陈王
成美、安王溶殂于邸第。初，杨贤妃有宠于文宗，而庄
恪太子母王妃失宠怨望，为杨妃所谮。王妃死，太子
废。及开成末年，帝多疾无嗣，贤妃请以安王溶嗣。帝
谋于宰臣李玨，玨非之，乃立陈王。至是，仇士良立，武
宗欲归功于己，乃发安王旧事，故二王与贤妃皆死。
二月制穆宗妃韦氏追谥宣懿皇太后，帝之母也。上
御正殿，降德音，以开府、右军中尉仇士良封楚国公，
左军中尉鱼弘志为韩国公，太常卿崔郸、户部尚书
判度支崔珙并本官同中书门下平章事。敕：“二月十
五日，元元皇帝降生日，宜为降圣节，休假一日。”三月，
诏宫人刘氏、王氏并为妃。敕朔望入阁对刑法官，是
日非便，宜停。五月，中书奏：“六月十二日，皇帝载诞之
辰，请以其日为庆阳节。”祔宣懿太后于太庙。初，武宗
欲启穆宗陵祔葬，中书门下奏曰：“园陵已安，神道贵
静，光陵二十馀载，福陵则”近又修崇，窃惟孝思，足彰
严奉。今若再因合祔，须启二陵，或虑圣灵不安，未合
先旨。又以阴阳避忌，亦有所疑，不移福陵，实协典礼。
乃止就旧坟增筑，名曰福陵。又奏：“准今年二月八日
敕文，应京诸司勒留官，令本处割留手力，杂给与摄
官者。臣等检详，诸道正官，料钱绝少，杂给手力即多。
今正官勒留，亦管公事，料钱少于杂给，刻下事未得
中。臣等商量，其正官料钱、杂给等钱，望每贯割留二
百文与摄官，馀并如旧。”从之。秋七月，制检校礼部尚
书、华州刺史陈夷行复为中书侍郎、同平章事。八月
十七日，葬文宗皇帝于章陵，知枢密刘弘逸、薛季棱
率禁军护灵驾至陵所。二人素为文宗奖遇，仇士良
恶之，心不自安，因是掌兵，欲倒戈诛士良。弘志卤簿
使兵部尚书王起、山陵使崔棱觉其谋，先谕卤簿诸
军。是日，弘逸、季棱伏诛。门下侍郎、同平章事杨嗣复
检校吏部尚书、潭州刺史，充湖南都团练观察使；中
书侍郎、同平章事李玨检校兵部尚书、桂州刺史，充
桂管防御观察等使；御史中丞“裴夷直为杭州刺史”，
皆坐弘逸、季棱党也。易定军乱，逐节度使陈君赏。君
赏纠合豪杰数百人复入城，尽诛谋乱兵士，军城复
安。九月，以淮南节度使、检校尚书左仆射李德𥙿为
吏部尚书、同中书门下平章事，寻兼门下侍郎；以宣
武军节度使、检校吏部尚书、汴州刺史李绅代德𥙿
镇淮南。帝在藩时，颇好道术修摄之事。是秋，召道士
赵归真等八十一人入禁中，于三殿修金箓道场。帝
幸三殿，于九天坛亲受《法箓》。右拾遗王哲上疏言“王
业之初，不宜崇信过当。”疏奏不省。十一月，盐铁转运
使奏“江淮已南，请复税茶”，从之。魏博节度使何进滔
卒，三军推其子重霸知留后事。

会昌元年正月壬寅朔。庚戌，有事于郊庙，礼毕，御丹
凤楼，大赦，改元。二月壬寅，以淮南节度使、检校吏部

是诸军奏请，本司郎吏，束手闲居。今后请祇令本行
分判，委中书门下简择公干才器相当者转授。”从之。
车驾幸昆明池，赐《仇士良纪功碑》，诏右仆射李程为
其文。三月，贬湖南观察使杨嗣复湖州司马，桂管观
察使李玨瑞州司马，杭州刺史裴夷直驩州司户。宰
臣李德裕进位司空。闰月壬申，宰相李德裕、陈夷行、
崔珙、李绅等奏：“宪宗皇帝有恢复中兴之功，请为百
代不迁之庙。”帝曰：“所论至当。”续议之，事竟不行。赠故
中书令、晋国公裴度太师。山南东道蝗害稼。造灵符
应圣院于龙首池。四月辛丑，敕：“《宪宗实录》旧本未备，
宜令史官重修进内。其旧本不得注破，候新撰成同
进。”时李德裕先请不迁宪宗庙，为议者沮之，复恐或
书其不善之事，故复请改撰《实录》，朝野非之。五月辛
未，中书门下奏：“据《六典》，隋置谏议大夫七人，从四品
上。大历二年，昇门下侍郎为正三品，两省遂阙四品。
建官之道，有所未周。《诗》云：“衮职有阙，仲山甫补之。”周
汉大臣，愿入禁闼，补过拾遗。张衡为侍郎，位居帷幄，
从容讽谏。此皆大臣之任，故其秩峻，其任重，则敬其
言而行其道。况蹇谔之地，宜老成之人，秩未优崇。〈缺十
字〉“则难用耆德。其谏议大夫望依隋氏旧制，昇为从
四品，分为左右，以备两省四品之阙。向后与丞郎出
入迭用，以重其选。又御史中丞为大夫之贰，缘大夫
秩崇，官不常置，中丞为宪台之长，令寺监少卿、少监、
司业、少尹并为寺署之贰，皆为四品。中丞官名至重，
见秩未崇，望昇为从四品。”从之。六月，有秃鹙鸟集于
禁苑。庚子夜五更，小流星五十馀，旁午流散。制以魏
博兵马留后何重霸检校工部尚书、魏州大都督府
长史，充天雄军节度使，仍赐名重顺。中书奏请依姚
璹故事，宰相每月修《时政记》送史馆，从之。以衡山道
士刘元靖为银青光禄大夫，充崇元馆学士，赐号广
成先生，令与道士赵归真于禁中修法箓，左补阙刘
彦谟上疏切谏，贬彦谟为河南府户曹。敕：“自前中外
上封论事，有所纠举，则请留中，今后并云请付御史
台，不得云留中不下。如事关军国，理须宥密，不在此
限。如台司勘当后，若得事实，必奖奉公；苟涉加诬，必
当反问。告示中外，明知此意。”七月己巳，北方有流星
经天。良久，关东大蝗伤稼，襄、郢、江左大水，彗复出室、
壁之间。八月，回鹘乌介可汗遣使告难，言：“本国为黠
戛斯所攻，故可汗死，今部人推为可汗，缘本国破散，
今奉太和公主南投大国。”时乌介至塞上，大首领嗢
没斯与赤心宰相相攻杀，赤心率其部下数千帐近
西域，天德防御使田牟以闻。乌介又令其相颉于迦
斯上表，借天德城以安公主，仍乞粮储牛羊供给。诏
金吾大将军王会、宗正少卿李师偃往其牙宣慰，令
放公主入朝，赈粟二万石。九月，幽州军乱，逐其帅史
元忠，推牙将陈行泰为留后。三军上章请符节，朝旨
未许。十月，幽州雄武军使张绛遣军吏吴仲舒入朝，
言“行泰惨虐，不可处将帅之任，请以镇军加”讨。许之。
十月，诛行泰，遂以绛知兵马使，车驾校猎咸阳。十一
月丁酉朔。壬寅夜，大星东北流，其光烛地，有声如雷，
山崩石陨，其彗起于室，凡五十六日而灭。太和公主
遣使入朝，言：“乌介自称可汗，乞行策命。缘初至汉南，
乞降使宣慰。”从之。十二月，中书门下奏：“修《实录》体例，
旧录有载禁中之言，伏以君上与宰臣公卿言事，皆
须众所闻见，方可书于史册。且禁中之语，在外何知？
或得之传闻，多涉于浮妄，便形史笔，实累鸿猷。今后
《实录》中如有此色，并请刊削。又宰臣与公卿论事，行
与不行，须有明据。或奏请允惬，必见褒称；或所论乖
僻，因有惩责。在藩镇上表，必有批答；居要官启事，自
有著明。并须昭然在人耳目，或取舍存于堂案，或与
夺形于诏敕，前代史书所载奏议，罔不由此。近见《实
录》多载密疏，言不彰于朝听，事不显于当时，得自其
家，未足为信。今后《实录》所载章奏，并须朝廷共知者，
方得纪述，密疏并请不载入。如此则理必可法，人皆
向公，爱憎之志不行，褒贬之言必信。”从之。李德裕奏
改修《宪宗实录》，所载吉甫不善之迹，郑亚希旨削之，
德裕更此条奏，以揜其迹，搢绅谤议，武宗颇知之。
二年春正月丙申朔，以抚王纮为开府仪同三司、幽
州大都督府长史，充幽州卢龙节度大使；以雄武军
使张绛检校左散骑常侍兼幽州左司马，知两使留
后，仍赐名仲武。中书奏：“百官议：九宫”坛本大祠，请降
为中祠。宰相崔珙、陈夷行奏定左、右仆射上事仪注。
二月，丙寅，中书奏：“准元和七年敕，河东、凤翔、鄜坊、邠
宁等道州县官，令户部加给课料钱，岁六万二千五
百贯。吏部出得平留官数百员，时以为当。自后户部
支给零碎，不得观察使，乃别将破用，徒有加给，不及
官人，所以选人惮远，不乐注受。伏望令部都与实物，
及时支还，诸道委观察判官、知给受专判此案，随月
支给，年终计帐申户部。又，赴选官人，多京债，到任填
还，致其贪求，罔不由此。今年三铨，于前件州府得官者，许连状相保，户部各备两月加给料钱，至支时折
下。所冀初官到任，不带息债，衣食稍足，可责清廉。”从
之。太子太师致仕萧俛卒。牂牱南诏蛮遣使入朝。三
月，遣使册回纥乌介可汗。以振武麟胜节度使、银青
光禄大夫、检校尚书右仆射、单于大都护、兼御史大
夫、彭城郡开国公、食邑二千户刘沔检校右仆射，兼
太原尹、北京留守，充河东节度、管内观察处置等使，
代符彻。时回纥在天德，命沔以太原之师“讨之。”四月
乙丑朔，光禄大夫、守司空、兼门下侍郎、平章事李德
裕，银青光禄大夫、守右仆射、门下侍郎、平章事崔珙，
银青光禄大夫、中书侍郎、同平章事李绅，金紫光禄
大夫、检校司徒、兼太子太保牛僧孺等上章，请加尊
号曰仁圣文武至神大孝皇帝。戊寅，御宣政殿受册。
十月九日雨，至十四日转甚，乃改用二十三日。时有
纤人告中尉仇士良言：“宰相作赦书，欲减削禁军衣
粮马草料。”士良怒曰：“必若有此，军人须至楼前作闹。”
宰相李德裕等知之，请开延英诉其事。帝曰：“奸人之
词也。”召两军中尉谕之曰：“赦书出自朕意，不由宰相，
况未施行，公等安得此言！”士良惶恐谢之。是日，晴霁。
中书奏：元“日御含元殿，百官就列，唯宰相及两省官
皆未开扇前立于栏槛之内，及扇开，便侍立于御前。
三朝大庆，万邦称贺，唯宰相侍臣同介胄武夫，竟不
拜至尊而退，酌于礼意，事未得中。臣等请御殿日昧
爽，宰相、两省官斗班于香案前，俟扇开，通事赞两省
官再拜，拜讫，升殿侍立。”从之。天德奏回纥族帐“侵扰
部内，敕劝课种桑，比有敕命，如能增数，每岁申闻。比
知并无遵行，恣加翦伐，列于廛市，卖作薪蒸。自今州
县所由，切宜禁断。”五月，敕：庆阳节百官率醵外，别赐
钱三百贯，以备素食合宴，仍令京兆府供帐，用追集
坊市乐人。天德军使田牟奏：回纥大将嗢没斯与多
览将军将吏二千六百人请降，遣中人赍诏慰劳之。
宰相李德裕兼守司徒，太子太师致仕郑覃卒。六月
甲子朔，火星犯木。丙寅，太白犯东井。回纥降将嗢《没
斯》将吏二千六百馀人至京师。制以《嗢没斯》检校工
部尚书，充归义军使，封怀化郡王，仍赐姓名曰李思
忠；以回纥宰相受《耶勿》为归义军副使，检校右散骑
常侍，赐姓名曰李弘顺。七月，岚州人田满川据郡叛，
刘沔诛之。八月，回纥乌介可汗过天德，至杞赖峰，遂
俘掠云、朔、北川。诏刘沔出师守雁门诸关。回纥首领
屈武降。幽王授左武卫将军同正。诏以“回纥犯边，渐
侵内地，或攻或守，于理何安？”令少师牛僧孺、陈夷行
与公卿集议可否以闻。僧孺曰：“今百寮议状，以固守”
关防，伺其可击则用兵。宰相李德裕议以：“回纥所恃
者，嗢没赤心耳，今已离叛，其强弱之势可见。戎人犷
悍，不顾成败，以失二将，乘忿入侵，出师急击，破之必
矣。守险示弱，寇无由退，击之为便。”天子以为然，乃征
发许、蔡、汴、滑等六镇之师，以太原节度使刘沔为回
纥南面招讨使，以张仲武为幽州卢龙节度使、检校
工部尚书，封兰陵郡王，充回纥东面招讨使；以李思
忠为河西党项都将、回纥西南面招讨使，皆会军于
太原。制以皇子岘为益王，岐为兖王；皇长女为昌乐
公主，第二女为寿春公主，第三女永宁公主。上御麟
德殿见室韦首领督热论等十五人。《太原奏》：“回纥移
帐近南四十里，索叛”将嗢没斯昨至横水俘掳，兼公
主上表言食尽，乞赐牛羊事。赐乌介，诏曰：“朕自临寰
区，为人父母，唯以好生为德，不愿黩武为名。故自彼
国，不幸为嗢没斯所破，来投边境，已历岁年，抚纳之
间，无所不至。初则念其饥歉，给以粮储；旋则知其破
伤，尽还马价。前后遣使劳问，交驰道途，小小侵扰，亦
尽不计。今可汗尚此近塞，未议还蕃，朝廷大臣，四方
节镇，皆怀疑忿，尽请兴师，虽朕切务含弘，亦所未谕。
一昨数使回来，皆言可汗只待马价，及今付之次，又
闻所止屡迁，或侵掠云、朔等州，或劫夺羌、浑诸部，未
知此意，终欲如何？若以未交马价，须近塞垣，行止之
间，亦宜先告边将。岂有倏来忽往，迁徙不常，虽云随
逐水草，动皆逼近城栅。遥揣深意，似恃姻好之情；每
睹踪由，实为驰突之计。况横水栅下，杀戮至多，蕃浑
牛羊，岂吝驰掠？黎庶何罪？皆被伤夷。”所以中朝大臣，
皆云“回纥近塞，巳是违盟，更戮边人，寔背大义。咸愿
因此翦逐，以雪殂谢之冤。然朕志在怀柔，情深屈己，
宁可汗之负德，终未忍于幸灾。石戒直久在京城，备
知人实愤惋，发于诚恳，固请自行。嘉其深见事机，不
能违阻，可汗审自问遂，速择良图，无至不悛，以贻后
悔。”诏太原起室韦、沙陁三部落，吐浑诸部，委石雄为
前锋，易定兵千人守大同军。契苾通、何清朝领沙陁、
吐浑六千骑趋天德，李思忠率回纥、党项之师屯保
大栅。十月，吐蕃赞普卒，遣使论普热入朝告哀，诏将
作少监李璟入蕃吊祭。帝幸泾阳，校猎白鹿原。谏议
大夫高少逸、郑朗等于阁内论：“陛下校猎太频，出城
稍远，万几废弛，星出夜归。方今用兵，且宜停止。”上优

三年春正月，以宿师于野，罢元会。敕：“新授银州刺史、
本州押蕃落、银川监牧使何清朝可检校太子宾客、
左龙武大将军，令分领沙陁、吐浑、党项之众赴振武，
取刘沔处分。”二月，先诏百官之家不得于京城置私
庙者，其皇城南向六坊不得置，其闲僻坊曲即许依
旧置。太原刘沔奏：“昨率诸道之师至大同军，遣石雄”
袭回鹘牙帐，雄大败回鹘于撒湖山，乌介可汗被创
而走。已，迎得太和公主至云州。是日，御宣政殿，百寮
称贺。制曰：“夫天之所废，难施继绝之恩；人之所弃，当
用侮亡之道。朕每思前训，岂忘格言。回鹘比者自恃
兵强，久为桀骜，陵虐诸郡，结怨近邻。黠戛斯潜师彗
扫，穹居瓦解，种族尽膏于原野，区落”遂至于荆榛。今
可汗逃走失国，窃号自立，远逾沙漠，寄命边陲。朕念
其衰残，寻加赈恤。每陈章表，多诈谀之词；接我使臣，
如全盛之日。无伤禽哀鸣之意，有困兽犹斗之心。去
岁潜入朔州，大掠牛马；今春掩袭振武，逼近城池。可
汗皆自率兵，首为寇盗，不耻破败，莫顾姻亲。河东节
度使刘沔，料敌伐谋，乘机制胜，发敢战之士，以为前
锋，搴举义之旗伐彼巢穴，短兵鏖于帐下，元恶抶于
彀中。况乘匪六飞，众才一旅，储备已竭，计日可擒。大
和公主居处不同，情义久绝，怀士多思，亟闻《黄鹄》之
歌；失位自伤，宁免“绿衣之叹。念其羁苦，常轸朕心。今
已脱于豺狼，再见宫阙，上以摅宗庙之宿愤，次以慰
太皇太后之深慈。永言归宁，良用欣感。”其回纥既以
破灭，义在翦除，宜令诸道兵马，使同进讨河东，立功
将士已下，优厚赏给，续条疏处分。应在京外宅及《东
都修功德回纥》，并勒冠带，各配诸道收管。其回纥及
摩尼寺庄宅钱物等，并委功德使以御史台及京兆
府各差官点检收抽，不得容诸色人影占。“如犯者并
处极法，钱物纳官。摩尼寺僧委中书门下条疏闻奏。”
以麟州刺史、天德行营副使石雄为银青光禄大夫、
检校左散骑常侍、崖州刺史；御史大夫，充沣州西城
中城都防御、本管押蕃落等使刘沔检校尚书左仆
射，张仲武检校尚书右仆射，馀并如故。黠戛斯使注
吾合素入朝，献名马二匹，言“可汗已破回纥，迎得太
和公主归国，差人送公主入朝，愁回纥残众，夺之于
路。”帝遂遣中使送注吾合素往太原迎公主。时乌介
可汗中箭，走投黑车子，诏黠戛斯出兵攻之。三月，太
和公主至京师，百官班于章敬寺迎谒，仍令所司告
宪宗、穆宗二室。四月，昭义节度使刘从谏卒，三军以
从谏侄稹为兵马留后，上表请授节钺。寻遣使赍诏
潞府，令稹护从谏之丧归洛阳。稹拒朝旨，诏中书、门
下两省、尚书、御史台四品已上、武官三品已上，会议
刘稹可诛可宥之状以闻。五月，敕诸道节度使置随
身不得过六十人，观察使不得过四十人，经略都护
不得过三十人。筑望仙观于禁中。宰臣百寮进议状，
以昆戎未殄，塞上用兵，不宜中原生事。潞府请以亲
王遥领，令稹权知兵马事，以俟边上罢兵。独李德裕
以为“泽潞内地，前时从谏许袭，已是失断，自后跋扈
难制，规胁朝廷，以稹竖子，不可复践前车，讨之必殄。”
武宗性雄俊，曰：“吾与德裕同之，保无后悔。”自是谏官
上疏言不可用兵相继。六月，西内神龙寺灾。左军中
尉、楚国公仇士良卒。秋七月戊子，宰相奏：“秋色已至，
将议进军，幽州须早平回鹘，镇、魏须速诛刘稹，各须
遣使谕旨，兼值三镇军情。今日延英面奏，圣旨欲遣
张贾充使。臣等续更商量，张贾干济有才，甚谙军中
体势，然性刚负气，虑不安和，不如且命李回。若以台
纲阙人，即兵部侍郎郑涯，久为征镇判官，情甚精敏，
虽无词辩，言事分明，官重事闲，最似相称。”上曰：“不如
令李回去。”即遣回奉使三镇。八月壬戌，火星自七月
苍赤色，动摇井中，至是月十六日，犯舆鬼万年县。东
市火。黠戛斯使谛德伊斯难珠入朝，以右仆射、平章
事陈夷行检校司空，兼河中尹、御史大夫，充河中节
度、晋绛慈隰观察等使。九月，制：“定天下者，致风俗于
大同；安生人者，齐法度于画一。虽晋之栾、赵，家有旧
勋；汉之韩、黥，身为佐命，至于干乱纪律，罔不枭夷，禁
暴除残，古今大义。故昭义节度刘悟，顷居海岱，尝列
爪牙。属师道阻兵，王师问罪，三面开网，一境离心，乘
此危机，遂能归命。”宪宗嘉其诚款，授以南燕；穆宗待
以腹心，委之上党，招致死士，固护一方，迨于末年，已
亏臣节。刘从谏生禀戾气，幼习乱风，因跋扈之资，以
专封壤，持纪纲之力，以袭兵符。暂展执珪之仪，终无
上寿之请。隙驹为喻，魏豹姑务于绝河；井蛙自居，孙
述颇闻于恃险。诱受亡命，妄作妖言，申罔朝廷，潜图
左道，接壤戎帅，屡奏“阴谋，顾髫龀之所矜，岂渊鱼之
是察。洎乎沈痼，曾靡哀鸣，犹驻将尽之魂，恣行邪僻
之志，罔或奋拔，自树狡童。中使授医，莫睹其朝服；近
臣衔命，不入于垒门。逆节甚明，人神共弃。其赠官及
先所授官爵，并刘稹在身官爵，宜并削夺。”成德军节
度使王元逵、魏博节度使何弘敬，或姻连王室，或任重藩维，恳陈一至之诚，愿扬九伐之战。吴汉任职，受
诏而初无辩严；卜式朴忠，未战而义形于色。况成德
军尝以枭骑横阵，首破朱滔，战气方酣。再回鲁阳之
日，鼓音不息；三骑不周之山。魏博军顷以大斾涉河，
竟歼师道。建十二郡之旗鼓，以列降人；削六十年之
厉阶，尽归皇化。士傅馀勇，军有雄名，必能“禀酂侯之
指纵，成葛亮之心伐。咨尔二师，朕所注怀。元逵可本
官充北面招讨泽潞使，弘敬充东面招讨泽潞使。”曩
者烈祖在藩，先天启圣。符瑞昭晰，彩绘焕于泗亭；銮
辂巡游，金石刻于代邸。实谓可封之俗，久为仁寿之
乡。寇难以来，颇著诚节，必非同恶，咸许自新。其昭义
旧将士及百姓等，如保初“心，并赦而不问。如能舍逆
效顺，以州郡兵众归降者，必厚加封赏；如能擒送刘
稹者，别授土地，以报勋庸。顷随刘悟，郓州旧将校子
孙，既有义心，宜思改悔，如能感喻刘稹，束身归朝，必
当待之如初，特与洗雪，尔等旧校，亦并酬劳。仍委夷
行刘沔王茂元各进兵同力攻讨。其诸道进军，并不
得焚烧庐舍，发掘坟墓，擒执百姓，以为俘囚。桑麻田
苗，各许本户为主。罪止元恶，务拯生灵。”於戏！蕃维大
臣，抗疏于外，髦俊旧老，昌言于朝。戒朕以祖宗之法，
不可私一族；刑赏之柄，所以正万邦。宜用甲兵，陈于
原野。虽朕以恩不听，而群臣以义固争，询自佥谋，谅
非获已。布告中外，明体朕怀。仍以徐泗节度使李彦
佐为泽潞西南面招讨使，河阳节度使王茂元以本
军屯万善。彦佐制下后，逾月未出师，朝廷疑其持重，
乃以天德军石雄为彦佐之副，刘稹牙将李丕降，用
为忻州刺史。以陈许节度使王宰充泽潞南面招讨
使。河阳节度使王茂元卒，赠司徒，王宰代茂元，总万
善之师。十月，宰相监修国史李绅，兵部郎中、史馆修
撰、判馆事郑亚进《重修宪宗实录》四十卷，颁赐有差。
晋绛行营副招讨石雄奏，收贼砦五。以河东节度使
刘沔检校司空，兼滑州刺史、御史大夫，充义成军节
度、郑滑濮观察等使；以荆南节度使、检校右仆射、同
平章事李石可检校司空、平章事，兼太原尹、北都留
守，充河南节度、管内观察等使。十一月，敕：“中外官员，
过为繁冗，量宜减省，以便军民。宜令吏部条疏合减
员数以闻。”十二月，王宰奏收天井关。榆杜行营都将
王逢奏兵少，乞济师，诏太原军二千人赴之。初，刘沔
破回鹘，留三千人戍横水。至是，李石以太原无兵，抽
横水戍卒一千五百人以赴王逢。是月二十八日，横
水军至太原，请出军优给。旧例，每一军绢二疋，时刘
沔交代后，军库无绢石，以己绢益之，方可人给一疋，
便催上路。军人以岁将除，欲候过。岁期既速，军情不
悦。都头杨弁乘士卒流怨，激之为乱。

四年春正月乙酉朔，以泽、潞用兵，罢元会。其日，杨弁
逐太原节度使李石。敕：“斋月断屠，出于释氏。国家创
业，犹近梁、隋，卿相大臣，或沿兹弊。鼓刀者既获厚利，
纠察者潜受请求。正月以万物生植之初，宜断三日，
列圣忌断一日。仍准开元二十二年敕，三元日各断
三日，馀月不禁。”壬子，河东监军使吕义忠收复太原，
“生擒杨弁，尽斩其乱卒，百寮称贺。”二月甲寅朔。丁巳，
制“河中晋、绛、慈阳等州节度观察等使、中散大夫、检
校左散骑常侍郎、河中尹、御史大夫、上柱国、博陵县
开国男、食邑三百户崔元式可检校礼部尚书，兼太
原尹、北都留守，充河东节度观察等使。”戊午夜，太白
犯镇星。辛酉，太原送杨弁与其同恶五十四人来献，
斩于狗脊岭。三月，以晋绛副招讨石雄为泽、潞西面
招讨，以汾州刺史李丕为副；以道士赵归真为左右
街道门教授先生。时帝志学神仙，师归真。归真乘宠，
每对，排毁释氏，言“非中国之教，蠹耗生灵，尽宜除去”，
帝颇信之。四月，王宰进军攻泽州。五月，以司农卿薛
元赏为京兆尹。六月，金紫光禄大夫、尚书左仆射、中
书侍郎、同平章事、判度支崔珙贬沣州刺史。癸丑，敕：
“谏官论事，所见不同，连状署名事同纠率。此后凡论
公事，各随己见，不得连署姓名。如有大政奏论，即可
连署。”制追削故左军中尉仇士良先授官及赠官，其
家财并籍没。士良死后，中人于其家得兵杖数千件，
兼发“士良宿罪故也。”敕责授官：银青光禄大夫、沣州
刺史、上柱国、安平郡开国公、食邑二千户崔珙，再贬
恩州司马，员外置。以珙领盐铁时欠宋滑院盐铁九
十万贯，帝令度支、盐铁转运合为一使。七月，以淮南
节度使、检校司空杜悰守尚书右仆射，兼门下侍郎、
同平章事，仍判度支，充盐铁转运等使。又制：“银青光
禄大夫、守尚书右仆射、兼门下侍郎、同平章事、监修
国史、上柱国、赵郡开国公、食邑二千户李绅，可检校
司空、平章事、扬州大都督府长史、淮南节度副大使、
知节度事。”吏部条奏中外合减官员一千一百一十
四员。王元逵奏，“邢州刺史裴问、别将高元武以城降，
洺州刺史王钊、磁州刺史”安玉以城降，何弘敬山东
三州平。潞州大将郭谊、张谷、陈杨廷遣人至王宰军，

宰传稹首与大将郭谊等一百五十人，露布献于京
师。上御安福门受俘，百寮楼前称贺。以魏博节度使、
检校尚书右仆射、同平章事何弘敬进封庐江郡开
国公，食邑二千户；以成德军节度使王元逵校检司
空，兼太子太师、同平章事，进封太原郡开国公，食邑
二千户。宰相李德裕守太尉，进封卫国公，加食邑一
千户。以兵部侍郎、翰林学士承旨崔铉为中书侍郎、
同平章事。河东节度使陈夷行卒。九月，以天德军使、
晋绛行营招讨使石雄检校兵部尚书、河中尹、兼御
史大夫、河中晋绛慈隰等州节度使；以前山南东道
节度使卢钧检校尚书左仆射、潞州大都督府长史，
充昭义军节度使、泽潞邢洺观察等使；以忠武军节
度、陈许蔡等州观察处置等使、河阳行营诸军招讨
使、金紫光禄大夫、检校尚书右仆射、兼御史大夫、上
柱国、太原郡开国公、食邑二千户王宰检校司空、太
原尹、北都留守、充河东节度、管内观察处置等使。制
曰：“逆贼郭谊等，狐鼠之妖，依丘穴而作固；牛羊之力，
得水草而逾凶。久从叛臣，皆负逆气。刘从谏背德反
义，掩贼藏奸，积其怙乱之谋，无非亲吏之计。刘公直、
安全庆等，各凭地险，屡抗王师，每肆悖言，常怀革面。
况郭谊、王协，闻邢洺归款，惧义旅覆巢，卖孽童以图
全，据坚城而请命。昔伍被诣吏，不免就诛；延岑出降，
终亦夷族，致之大辟，无所愧怀。”郭谊、刘公直、王协、安
全庆、李道德、李佐尧、刘稹，稹母阿裴、稹弟曹九满、郎
君、郎妹四娘、五娘、从兄洪卿、汉卿、周卿、鲁卿、匡尧、张
谷男涯、解愁陈扬廷弟宣男丑奴，张溢男欢郎、三宝、
门客甄戈，伎术人郭谂、蒋党，李训兄仲京，王涯侄孙
羽，韩约男茂章、茂宝，王璠男珪等并处斩于独柳。敕
以河阳三城镇遏使为孟州，割泽州隶焉，与怀、孟、泽
为节度，号“河阳。”制以皇子愕为开府仪同三司、夏州
刺史、朔方军节度大使。时党项叛，命亲王以制之。十
月，车驾幸鄠县。十一月，幸云阳。十二月，敕：“郊礼日近，
狱囚数多，案款已成，多有翻覆。其两京、天下州府，见
系囚已结正，及两度番案伏款者，并令先事结断讫
申。”时左仆射王起频年知贡举，每贡院考试讫，上榜
后，更呈宰相取可否，复人数不多，宰相延英论言：“主
司试艺，不合取宰相与夺。比来贡举艰难，放人绝少，
恐非弘访之道。”帝曰：“贡院不会我意，不放子弟即大
过，无论子弟寒门，但取实艺耳。”李德裕对曰：“郑肃、封
敖有好子弟，不敢应举。”帝曰：“我比闻杨虞卿兄弟朋
比贵势，妨平人道路。昨杨知至、郑朴之徒，并令落下，
抑其太甚耳。”德裕曰：“臣无名第，不合言进士之非。然
臣祖”天宝末以仕进无他伎，勉强随计，一举登第。自
后不于私家置《文选》，盖恶其祖尚浮华，不根艺实。然
朝廷显官，须是公卿子弟。何者？自小便习举业，自熟
朝廷间事，台阁仪范，班行准则，不教而自成。寒士纵
有出人之才，登第之后，始得一班一级，固不能熟习
也。则子弟成名，不可轻矣。

五年春正月己酉朔，敕造望仙台于南郊坛。时道士
赵归真特承恩礼，谏官上疏论之。延英帝谓宰臣曰：
“谏官论赵归真，此意要卿等知。朕宫中无事，屏去声
技，但要此人道话耳。”李德裕对曰：“臣不敢言前代得
失，只缘归真于敬宗朝出入宫掖，以此人情不愿陛
下复亲近之。”帝曰：“我尔时巳识此道人，不知名归真，
只呼赵练师。在敬宗时，亦无甚过，我与之言，涤烦尔。
至于军国政事，唯卿等与次对官论，何须问道士？非
直一归真，百归真，亦不能相惑。”归真自以涉物论，遂
举罗浮道士邓元起有长年之术，帝遣中使迎之。繇
是与衡山道士刘元靖及归真胶固，排毁释氏，而拆
寺之请行焉。宰臣李德裕、杜悰、李让夷、崔铉、太常卿
孙简等率文武百寮上徽号曰仁圣文武章天成功
神德明道皇帝。辛亥，有事于郊庙。礼毕，御承天门，大
赦天下。庚申，义安太后崩，敬宗之母也。遗令皇帝三
日听政，十三日小祥，二十五日大祥，二十七日释服。
兵部尚书归融奏：“事贵得中，礼从顺变，配祔之礼，宜
有等差。请降服期，以日易月，十二日释服，内外臣寮
亦请以其日释服。陵园制度，请无降杀。”从之。以前太
原节度使、检校司空李石以本官充东都留守。二月
戊寅朔，太白掩昴之北侧。谏议大夫、权知礼部贡举
陈商，选士三十七人中第，物论以为请托。令翰林学
士白敏中覆试，落张渎、李玗、薛忱、张觌、崔凛、王谌、刘
伯刍等七人。三月，崔铉罢知政事，出为陕虢观察使。
以御史中丞、兼兵部侍郎李回本官同平章事。夏四
月，皇第四女封延庆公主，第五女封靖乐公主。敕祠
部检括天下寺及僧尼人数，大凡寺四千六百，兰若
四万，僧尼二十六万五百。宰相杜悰罢知政事。以户
部侍郎、判户部崔元式同平章事。六月丙子，敕：“汉魏
已来，朝廷大政，必下公卿详议，博求理道，以尽群情。
所以政必有经，人皆向道。此后事关礼法，群情有疑
者，令本司申尚书都省，下礼官参议。如是刑狱，亦先令法官详议，然后申刑部参覆。如郎官、御史有能駮
难，或据经史故事，议论精当，即擢授迁改以奖之。如
言涉浮华，都无经据，不在”申闻。《神策》奏修望仙楼及
廊舍五百三十九间。功毕。秋七月庚子，敕：“并省天下
佛寺，中书门下条疏闻奏。据令式，诸上州国忌日，官
吏行香于寺，其上州望各留寺一所，有列圣尊容，便
令移于寺内。其下州寺并废。”其上都、东都两街，请留
十寺，寺僧十人。敕曰：“上州合留寺，工作精妙者留之，
如破落，亦宜废毁。其合行香日，官吏宜于道观。其上
都、下都，每街留寺两所，寺留僧三十人。上都左街留
《慈恩荐福》，右街留西明庄严。”中书又奏：“天下废寺铜
像、钟磬，委盐铁使铸钱，其铁像委本州铸为农器。金
银𨱎石等像，销付度支。衣冠士庶之家，所有金、银、铜
铁之像，敕出后限一月纳官，如违，委盐铁使依禁铜
法处分。其土、木、石等像，合留寺内依旧。”又奏：“僧尼不
合隶祠部，请隶鸿胪寺。其大秦穆护等祠，释教既已
厘革，邪法不可独存，其人并勒还俗，递归本贯充税
户。如外国人，送还本处收管。”八月，制：“朕闻三代已前，
未尝言佛，汉魏之后，像教寖兴。是由季时传此异俗，
因缘染习，蔓衍滋多，以至于蠹耗国风而渐不觉，诱
惑人意而众益迷。泊于九州山原，两京城阙，僧徒日
广，佛寺日崇，劳人力于土木之功，夺人利于金宝之
饰，遗君亲于师资之际，违配偶于戒律之间，坏法害
人，无逾此道。且一夫不田，有受其饥者；一妇不蚕，有
受其寒者。今天下僧尼，不可胜数，皆待农而食，待蚕
而衣，寺宇招提，莫知纪极。皆云构藻饰，僭拟宫居。晋
宋、齐、梁，物力凋瘵，风俗浇诈，莫不由是而致也。况我
高祖、太宗，以武定祸乱，以文理华夏，执此二柄，是以
经邦。岂可以区区西方之教，与我抗衡哉？贞观、开元，
亦尝厘革，划除不尽，流衍转滋。朕博览前言，旁求舆
议，弊之可革，断在不疑。而中外诚臣，协予至意，条疏
至当，宜在必行。惩千古之蠹源，成百王之典法，济人
利众，予何让焉！其天下所拆寺四千六百馀所，还俗
僧尼二十六万五百人，收充两税户；拆招提兰若四
万馀所，收膏腴上田数千万顷，收奴婢为两税户十
五万人，隶僧尼属主客，显明外国之教；勒大秦穆护
祓二千馀人还俗，不杂中华之风。”于“戏！前古未行，似
将有待，及今尽去，岂谓无时。驱游惰不业之徒，已逾
十万；废丹雘无用之室，何啻亿千。自此清净训人，慕
无为之理；简易齐政，成一俗之功。将使六合黔黎，同
归皇化。尚以革弊之始，日用不知。下制明廷，宜体予
意。”制第六女封乐温公主，第七女封长宁公主。中书
奏：“伏见公主上表称妾某者。伏以臣妾之义，取其贱
称；家人之礼，即宜区别。臣等商量，公主上表，请如长
公主之例，并云‘某邑公主几女上表，郡县主亦望依
此例称谓’。”从之。九月，火星犯上将。十月乙亥，中书奏：
“池水县武牢关是太宗擒王世充、窦建德之地，关城
东峰有二圣塑容，在一堂之内。伏以山河如旧，城垒
犹存，威灵皆盛于轩台，风云疑还于丰沛，诚宜百代
严奉，万邦式瞻。《西汉故事》，祖宗尝行幸处，皆令邦国
立庙。今缘定觉寺例合毁拆。望取寺中大殿材木，于
东峰以造一殿，四面置宫墙，伏望名为昭武庙，以昭
圣祖武功之盛。委怀孟节度使差判官一人勾当，缘
圣像年代以久，望令李石于东都拣好画手，就增严
饰。初兴功日，望令东都差分司官一员荐告。”从之。十
一月甲辰，敕：“悲田、养病坊缘僧尼还俗，无人主持，恐
残疾无以取给，两京量给寺田赈济。诸州府七顷至
十顷，各于本管选耆寿一人勾当，以充粥料。”十二月，
车驾幸咸阳。给事中韦弘质上疏，论中书权重，三司
钱谷，不合相府兼领。宰相奏论之曰：“臣等昨于延英
对，恭闻圣旨，常欲朝廷尊，臣下肃，此是陛下深究理
本也。臣按《管子》云：‘凡国之重器，莫重于令。令重则君
尊，君尊则国安。故国安在于尊君，尊君在于行令。君
人之理，本莫要于出令。故曰：‘亏令者死，益令者死，不
行令者死，不从令者死’。又曰：‘令行于上，而下论可不
可，是上失’’”其威，下系于人也。自太和已来，其风大弊，
令出于上，非之于下，此弊不除，无以理国也。昨韦弘
质所论宰相不合兼领钱谷，臣等辄以事体陈闻。昔
匡衡所以云：“大臣者，国家之股肱，万姓所瞻仰，明王
所慎择。”《传》曰：“下轻其上，贱人图柄，则国家摇动而人
不静。”弘质受人教导，辄献封章，是则贱人图柄矣。萧
望之，汉朝名儒，重德为御史大夫，奏云：“今首岁日月
少光，罪在臣等。”上以望之意轻丞相，乃下侍中、御史
诘问。贞观中，监察御史陈师合上书云：“人之思虑有
限，一人不可兼总数职。”太宗曰：“此人妄有毁谤，欲离
间我君臣。”流师合于岭外。《贾谊》云：“人主如堂，群臣如
陛，陛高则堂高。”亦由将相重，君“臣尊，其势然也。如宰
相奸谋隐匿，则人人皆得上论。至于制置职业，固是
人主之柄，非小人所得千议。古者朝廷之士，各守其
官，思不出位，弘质贱人，岂得以非所宜言，上渎明主？
此是轻宰相、挠时政也。昔东汉处士横议，遂有党锢事起，此事深要惩绝。伏望陛下详其奸诈，去其朋徒，
则朝廷安静，制令萧然，臣等不胜感愤之至。”弘质坐
贬官，又奏曰：“天宝已前，中书除机密迁授之外，其他
政事，皆与中书舍人同商量。自艰难已来，务从权便，
政颇去于台阁，事多系于军期，决遣万机，不暇博议。
臣等商量，今后除机密公事外，诸侯表疏、百寮奏事、
钱谷刑狱等事，望令中书舍人六人，依故事先参详
可否，臣等议而奏闻。”从之。李德裕在相位日久，朝臣
为其所抑者皆怨之。自崔铉、杜悰罢相后，中贵人上
前言德裕太专，上意不悦。而白敏中之徒教弘质论
之，故有此奏。而德裕结怨之深，由此言也。

六年春正月癸卯朔。丁巳，左散骑常侍致仕冯定卒，
赠工部尚书。己未，南诏、契丹、室韦、渤海、牂牱、昆明等
国遣使入朝，对于麟德殿。兵部侍郎、判度支卢商奏：
“诸道兵讨伐党项，今差度支郎官一人往所在有粮
料州郡，先计度支给。”从之。己丑，渤海王子大之萼入
朝。东都太微宫修成元元皇帝、元宗、肃宗三圣容，遣
右散骑常侍裴章往东都荐献。监察元寿奏。“前彭州
刺史李”买本州龙兴寺婢为乳母，违法，贬随州长
史。二月壬申朔。癸酉，以时雨愆候，诏“京城天下系囚，
除官典犯赃、持仗、劫杀、忤逆十恶外，罪递减一等，并
释放。征党项行营兵士，不得滥有杀伤。”丁丑，左拾遗
王龟以父兴元节度使起年高，乞休官侍养，从之。是
夜，月犯毕大星，相去三寸。庚辰，以夏州节度使术暨
充东北道招讨党项使。壬午，右庶子吕让进状：“亡兄
温女太和七年嫁左卫兵曹萧敏，生二男。开成三年，
敏心疾乖忤，因而离婚。今敏日愈，却乞与臣侄女配
合。”从之。乙酉，前太子少保刘沔可太子太保致仕，前
寿州刺史王镇贬潞州长史。丁亥夜，月色少光，至一
更一点犯荧惑，相去四寸。后良久，其光烛地，在轸七
度。壬辰，以翰林学士、起居郎孙谷为兵部员外郎充
职。以旱，停上巳、曲江赐宴。敕：“比缘钱重币轻，生人转
困，今新加鼓铸，必在流行，通变救时，莫切于此。宜申
先甲之令，以儆居货之徒。京城诸道，宜起来年正月
巳后公私行用，并取新钱，其旧钱权停三数年，如有
违犯，同用铅锡钱例科断，其旧钱并没纳。”又敕：“诸道
铸钱，已有次第，须令旧钱流例，有布绢，价值稍增。文
武百寮俸料，起三月一日，并给见钱一半，先给匹段，
对估时价，皆给见钱。”贬舒州刺史苏涤为连州刺史。
涤，李宗闵党，前自给事中为德裕所斥，累年郡守，至
是李绅言其无政故也。以邠宁节度使高承恭充西
南面招讨党项使。丙申夜，月掩牛南星，又犯岁星。丁
酉，新罗使、《金国》连入朝。辛丑夜，东北流星如桃，色赤，
其光烛地，尾迹入大角，西流穿紫微垣。三月壬寅，上
不豫，制改御名“炎。”帝重方士，颇服食修摄，亲受法箓。
至是药躁，喜怒失常，疾既笃，旬日不能言。宰相李德
裕等请见，不许。中外莫知安否，人情危惧。是月二十
三日，宣遗诏，以皇太叔光王柩前即位。是日崩，时年
三十三。谥曰“至道昭肃孝皇帝”，庙号武宗。其年八月，
葬于端陵，德妃王氏祔焉